उन्होंने बताया कि छापा दल चीजों को देखने और समझने की जगह शायद पहले ही किसी नतीजे पर पहुंच चुका था और उसी के मुताबिक पूरा व्यवहार कर रहा था। यहां तक कि दल में शामिल पुलिसकर्मी गाली-गलौच की भाषा का इस्तेमाल कर रहे थे। पदाधिकारियों ने बताया कि वो इस बात को मान कर चल रहे थे कि बच्चियां वैश्यागिरी में शामिल हैं। जबकि सच्चाई ये है कि एनजीओ की सभी बच्चियां स्कूल और कालेज जाती हैं। सभी लड़के-लड़कियों के लिए अच्छा भोजन, कपड़ा और रहन-सहन की दूसरी सुविधाएं उपलब्ध हैं।